KIRJALLINEN KYSYMYS E-3554/01 esittäjä(t): Antonios Trakatellis (PPE-DE), Ioannis Marínos (PPE-DE)ja Christos Folias (PPE-DE) komissiolle. Yhteisön tupakka-alan rahasto: käyttämättömät määrärahat ja uudet kohtuuttomat pidätykset tupakkapalkkioista.



Virallinen lehti nro 172 E , 18/07/2002 s. 0083 - 0085



KIRJALLINEN KYSYMYS E-3554/01 esittäjä(t): Antonios Trakatellis (PPE-DE), Ioannis Marínos (PPE-DE)ja Christos Folias (PPE-DE) komissiolle (8. tammikuuta 2002) Aihe: Yhteisön tupakka-alan rahasto: käyttämättömät määrärahat ja uudet kohtuuttomat pidätykset tupakkapalkkioista Juuri kun kreikkalaiset tupakanjalostajat esittävät valituksia, joiden mukaan yhteisön tupakka-alan rahastosta(1), kolmivuotiskaudella 19992001 suoritettujen pidätysten tuottamasta 60 miljoonan euron kertymästä, ei ole käytetty yhtäkään euroa tupakan laadun parantamiseen tai sen viljelykasvina korvaavien vaihtoehtojen etsimiseen tähtääviin maatalouden tutkimusohjelmiin, Euroopan komissio yrittää jälleen korottaa tupakantuottajien tuotteelle maksettavasta palkkiosta suoritettavaa pidätystä, mikä on täysin kohtuutonta ja vähentää tuottajien tuloja, tarkoituksena yhteisön tupakka-alan tutkimus- ja tiedotusrahaston rahoittaminen. Komission ehdotuksen(2) Neuvoston asetus tupakanlehtien jäsenvaltiokohtaisten palkkioiden ja takuukynnysten vahvistamisesta lajikeryhmittäin satovuosiksi 2002, 2003 ja 2004 sekä asetuksen (ETY) N:o 2075/92(3) muuttamisesta perusteella kysyn komissiolta: 1. Miksi komissio yrittää määrätä yhteisön tupakka-alan rahaston rahoittamiseksi palkkioista kohtuuttoman pidätyksen, joka on 2 prosenttia satovuonna 2002, 3 prosenttia satovuonna 2003 ja 5 prosenttia satovuonna 2004 ja sen jälkeen (3 artiklan 1 kohta), vaikka samanaikaisesti rahastossa on käyttämättömiä varoja, sekä lakkauttaa maataloustutkimuksen tämän tuotteen osalta? 2. Mikä on yhteisön tupakka-alan rahastoon vuodesta 1992, rahaston perustamisvuodesta, lähtien kerääntyneiden varojen yhteismäärä, ja paljonko määrärahoja on vuosittain annettu käytettäväksi vuodesta 1992 tähän päivään asti maataloustutkimuksen laatimiseksi vähemmän haitallisen tupakan tuotannosta sekä terveyttä koskevien tiedotustoimien täytäntöönpanemiseksi? 3. Mihin yhteisön tupakka-alan rahaston käyttämättömät määrärahat menevät, kun otetaan huomioon, että pelkästään vuonna 1999 käytettävissä olleista 3 000 000 eurosta otettiin käyttöön vain 128 308,76 euroa? Paljonko määrärahoja otettiin käyttöön vuonna 2000 käytettävissä olleista 6 000 000 eurosta ja vuonna 2001 käytettävissä olleista 15 000 000 eurosta? 4. Pitääkö paikkansa, että pelkästään kolmivuotiskaudelta 19992001 on jäänyt käyttämättä yli 60 miljoonaa euroa, ja mistä syystä näin ollen pidätys tupakan palkkiosta korotetaan 5 prosenttiin tupakantuottajien kustannuksella, vaikka yhteisön tupakka-alan rahastossa on edelleen käyttämättömiä määrärahoja? 5. Miksi tähän mennessä ei ole rahoitettu tutkimuksia tupakan korvaamisesta muilla viljelykasveilla ja miten selittyy se, että rahaston perustamisen jälkeen on julkaistu vain kaksi hankkeiden esittämispyyntöä, ja näiden tuloksena rahoitettu yhteensä 9 maataloustutkimuksen hanketta (12 441 220 euroa) ja 18 terveyttä koskevaa tiedotuskampanjahanketta (7 898 079 euroa)? (1) Asetus (EY) N:o 1648/2000, EYVL L 189, 27.7.2000, s. 9. (2) KOM(2001) 684. (3) EYVL L 215, 30.7.1992, s. 70, asetus sellaisena kuin se on muutettuna jokin aika sitten asetuksella (EY) N:o 1336/2000 (EYVL L 154, 27.6.2000, s. 2). Franz Fischlerin komission puolesta antama vastaus (1. maaliskuuta 2002) Komissio haluaa saattaa parlamentin jäsenten tietoon seuraavat seikat: - Yhteisön tupakka-alan rahasto perustettiin edistämään maatalouden tutkimuksia vähemmän vahingollisesta ja ympäristöystävällisemmästä tuotannosta sekä tiedottamaan tupakkatuotteiden haittavaikutuksista. Kokemus on osoittanut, että yhteisön ulottuvuus maatalouden tutkimuksen alalla ei tuota riittävää lisäarvoa, jotta tällaisten toimien hallinnoinnin monimuotoisuutta voitaisiin perustella ja korvata yhteisössä. - Edellä esitetystä syystä ja ottaen huomioon komission uusi suuntaus, joka käy ilmi komission tiedonannossa Kestävä kehitys Euroopassa paremman maailman vuoksi: Kestävää kehitystä koskeva Euroopan unionin strategia(1), komissio on päättänyt ehdottaa rahaston uusimista uudelta perustalta siten, että poistettaisiin maatalouden tutkimuksen ala ja luotaisiin mahdollisuudet rahoittaa erityisiä tuotantosuunnan muuttamista koskevia toimenpiteitä. Tarkoituksena on tarjota tuottajille, jotka haluavat luopua tupakantuotannosta, mahdollisuudet vaihtaa tuotantonsa suunta muuhun viljelyyn ja taloudelliseen toimintaan. - Tämän uuden toimintalinjan vuoksi on katsottu välttämättömäksi pidätyksen korottaminen, jotta rahastoon tarkoitettua budjetin käyttövalmiutta voitaisiin lisätä. - Komissio katsoo, että pidätyksen lisäämisellä voitaisiin suorittaa edustavia tuotantosuunnan muuttamista koskevia kokeiluja, joista saataisiin arvokasta tietoa tosiasiallisista mahdollisuuksista muuttaa tupakan tuotantoalueiden tuotantosuunta. Määrärahoja koskevista kysymyksistä voidaan todeta seuraavaa: - On korostettava, että kyseessä ei ole todellinen rahasto, johon maksettaisiin vuosittain pidätysten tuotto. Komissio käynnistää toimia, jotka rahoitetaan kyseisestä budjettikohdasta Yhteisön tutkimus- ja tiedotusvarat (B1-175). Tämän budjettikohdan määrärahat vastaavat arviota kyseisen varainhoitovuoden aikana tosiasiallisesti aiheutuneista kustannuksista. - Rahasto on perustettu raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 13 artiklan mukaisesti, ja asetus tämän asetuksen soveltamista koskevista yksityiskohtaisista säännöistä on julkaistu 1. syyskuuta 1993 (neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan tutkimus- ja tiedotusrahaston osalta 1 päivänä syyskuuta 1993 annettu komission asetus (ETY) N:o 2427/93(2)). Ensimmäinen tarjouskilpailu käynnistettiin vuonna 1994 ja toinen 1996. Ensimmäisen tutkimushankkeen sopimus (94/T/12) allekirjoitettiin vuonna 1996 ja tutkimushankkeiden kesto on neljästä viiteen vuoteen. Maksut suoritetaan rahastosta paikalla tehtyjen tarkastusten jälkeen ja suunniteltujen töiden edistymisestä tehdyn arvion sekä tarkoituksenmukaisten asiakirjojen perusteella. Edellä esitettyjen seikkojen ja raskaan hallintokoneiston vuoksi vuodesta 1996 alkaen on käytetty seuraavat määrärahat: >TAULUKON PAIKKA> >TAULUKON PAIKKA> Korostettakoon, että vuodelle 2001 toimintalinjaa tiedotus varten tehdyt maksusitoumukset ovat 7 492 233,88 euroa ja toimintalinjaa tutkimus varten 1 699 329,00 euroa. Vastaavia maksusuorituksia, joita ei ole vielä tehty, lykätään automaattisesti, joten niitä voidaan käyttää vuonna 2002. Komissio käynnisti 13. kesäkuuta 2001 toimintalinjan tiedotus osana tarjouskilpailun kolmen vuoden tiedotuskampanjasta, jonka tarkoituksena on nuorten tupakanpolton ehkäiseminen kaikissa jäsenvaltioissa. Käyttämättömät määrärahat peruuntuvat. Raakatupakan tuottajien mahdollisuuksista vaihtaa tuotantosuuntaa tai siirtyä muille aloille tehtävissä tutkimuksissa (joista on säädetty neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan rahaston osalta ja asetuksen (ETY) N:o 2427/93 kumoamisesta 25 päivänä heinäkuuta 2000 annetun komission asetuksen (EY) N:o 1648/2000 1 artiklan 1 kohdan b alakohdan viimeisessä lauseessa) on otettava huomioon paikallinen todellisuus, jossa näitä mahdollisuuksia on voitava käyttää. Komission ehdottamien uusien tuotantosuunnan vaihtamistoimenpiteiden yhteydessä voidaan asianmukaisella alueellisella tasolla tehdä tutkimuksia, joista voidaan saada perusta toteutettaville toimenpiteille. (1) KOM(2001) 264 lopullinen. (2) EYVL L 223, 2.9.1993.